# Régi űrmértékek

A következő feladatban egy weboldalt kell készítenie régi űrmértékek bemutatására a feladatleírás és a minta szerint. A feladat megoldása során a következő állományokat kell felhasználnia: urmertekek.css, goncihordo.jpg, korsok.jpg, szoveg.txt. A formázási beállításokat az urmertekek.css stílusállományban végezze el!

1. Hozzon létre HTML oldalt urmertekek.html néven! Állítsa be az oldal nyelvét magyarra és a kódolását UTF-8-ra!
2. A böngésző címsorában megjelenő cím „Régi magyar űrmértékek” legyen!
3. A weboldal fejrészében helyezzen el hivatkozást az urmertekek.css stíluslapra!
4. Hozzon létre egy keretet, melyet formázzon meg a stíluslap *Wrapper* azonosítójának felhasználásával! A stíluslapon végezze el az alábbi beállításokat:
   1. A weboldal háttérszíne legyen világos szürke (rgb: 220,220,220)
   2. A weboldalon használt betű mérete legyen 13 pont!
   3. A weboldalon használt betűstílus Verdana legyen!
   4. A fenti keret háttérszíne legyen világoskék (192, 192, 255)!
   5. A fenti keret a weboldal középen jelenjen meg!
   6. A fenti keret belső margójának (bélésének) mértéke legyen 20 képpont!
   7. A fenti keret maximális szélessége 1280 képpont legyen!
   8. A fenti keretnek állítson be 10-10 képpontos #888888 színű 5px áttetszőségű árnyékolást!
5. Az előző pontban létrehozott kereten belülre másolja be az UTF-8 kódolású szoveg.txt állomány tartalmát!
6. Állítsa be, hogy a cím („Régi űrmértékek”) 1-es szintű címsor legyen. Állítsa be a stílusállományban a címre vonatkozóan az alábbiakat:
   1. A cím legyen középre igazítva!
   2. A cím felső margója legyen nulla!
7. Alakítsa ki a szöveg bekezdéseit a minta szerint! A stílusállományban állítsa be, hogy a bekezdések sorkizártak legyenek!
8. A bekezdéseken belül a régi mértékegységek neveit félkövér betűtípussal emelje ki (meszely, icce, pint, köböl, cseber, akó, gönci hordó, illetve az utolsó bekezdés második sorában a felsorolás)
9. Az első bekezdés mellé jobb oldalra helyezze el a korsok.jpg képet! Ha a kép fölé visszük az egeret, vagy a kép valamiért nem jeleníthető meg, akkor mindkét esetben az „Iccés korsó” szöveg jelenjen meg! A kép magassága – a kép arányainak megtartása mellett – legyen 200 képpont. A kép bal oldali margóját állítsa be 20 képpontra!
10. A harmadik bekezdés mellé bal oldalra helyezze el a goncihordo.jpg képet! Ha a kép fölé visszük az egeret, vagy a kép valamiért nem jeleníthető meg, akkor mindkét esetben az „Gönci hordó” szöveg jelenjen meg! A kép magassága – a kép arányainak megtartása mellett – legyen 300 képpont. A kép jobb oldali és alsó margóját állítsa be 20 képpontra!
11. Mindkét kép köré hozzon létre folytonos 2 képpont vastag kék keretet.
12. Az utolsó bekezdés alá hozzon létre egy vízszintes vonalat, amelyet formázzon meg a stíluslapon! Állítsa a vonal vastagságát a body-ban beállított érték 80%-ára, a margó pedig minden irányban 30px legyen!
13. Hozza létre a mintán található űrlapot:
    1. Foglalja űrlapcsoportba az űrlapelemeket, az űrlapcsoport felirata legyen *Átváltások*
    2. Az űrlapcsoport feliratárának bal margója -90px legyen!
    3. Az űrlapcsoport szélessége legyen 250px, az alsó és felső margót 0-ra állítsa! Oldja meg, hogy az űrlapelemek a mintához hasonlóan vízszintesen irányban az oldal közepén jelenjenek meg!
    4. Az űrlapcsoport baloldali belső margóját állítsa 100px-re!
    5. Az űrlap tartalmazzon három radio gombot, és három számok bevitelére alkalmas beviteli mezőt
    6. Hozza létre a Számol gombot
    7. A beviteli mezők szélességét a stíluslapon állítsa be 100 képpontra
    8. A Számol gomb szélességét a stíluslapon állítsa be 140 képpontra
    9. Oldja meg, hogy az első rádió gomb alapértelmezetten legyen bepipálva!
14. Táblázat:
    1. A tablazat.txt állományban egy táblázat forráskódját találja. Másolja be ezt a táblázatot az űrlap alá.
    2. Oldja meg, hogy a táblázat a vízszintesen középre igazodjon! A táblázat felső és alsó margója 30px legyen!
    3. A táblázatban minden szöveg igazodjon középre!
    4. A táblázatot lássa el egy 3px vastag folytonos fekete szegéllyel a mintának megfelelően!
    5. A táblázat első sorában található „*Az űrmérték*” szöveget alakítsa hivatkozássá! A hivatkozás mutasson „[*https://mnl.gov.hu/mnl/ol/urmertek*](https://mnl.gov.hu/mnl/ol/urmertek)” oldalra! Az oldal a böngészőben új lapon nyíljon meg!
    6. A hivatkozás alapértelmezetten legyen kék, félkövér és ne legyen aláhúzva! Állítsa be a stíluslapon, hogy ha az egeret a link fölé visszük, akkor a színe piros legyen és ne legyen aláhúzva! Ha a link korábban megnyitásra került, úgy sötétzöld színnel jelenjen meg a továbbiakban és ne legyen aláhúzva!
15. SCSS:
    1. Valósítsa meg SCSS segítségével, hogy az egymás melletti és alatti cellák más színűek legyenek! Az első sorban minden páratlan cella háttérszíne szürke, még minden páros cella háttérszíne fehér legyen! A következő sorban ennek fordítottját valósítsa meg, vagyis minden páros cella háttérszíne fehér, míg minden páratlan cella háttérszíne szürke legyen!
    2. Valósítsa meg SCSS-el, hogy az első oszlop szövegei a 3. sortól lefelé félkövér legyenek!
16. Űrlap működése:
    1. A számol gombnak minden esetben két értéket kell számolnia: annak a mezőnek értékét kell átkonvertálnia a másik két mértékegységre, amelyik előtt a rádio gomb ki van választva. (A mintában látható példa esetében a decilitert pintre és iccére kellene konvertálni)
    2. A konvertálás előtt le kell ellenőrizni, hogy a megadott mező ki van-e töltve, és számot tartalmaz-e. Ha hibás az érték akkor a gomb alatt közvetlenül egy bekezdés tag (p)-en belül jelenjen meg a „Hibás adat!” üzenet félkövéren piros színnel! A stílust és színt a CSS-ben állítsa be!
    3. Az átváltási számok a szövegben megtalálhatók, de az alábbi listából is kiolvashatók
       * 1 deciliter = (1 / 8.48) icce = (1 / 8.48) / 2 pint
       * 1 icce = 8.48 deciliter = 0.5 pint
       * 1 pint = 8.48 \* 2 deciliter = 2 icce
17. Tesztelés:

Készíts egy Selenium tesztet az előző feladatban megírt JavaScript kódra! A tesztet a böngésző beépülő moduljával, valamint python script segítségével is megvalósíthatod. A tesztet az alábbi értékekkel végezd el:

Deciliter mező tesztjei

**1 🡪** (Eredmények: 0.11792452830188678, 0.05896226415094339)

**2** 🡪 (Eredmények: 0.23584905660377356, 0.11792452830188678)

**b** 🡪 (Hibás adat!)

**üres mező** 🡪 (Hibás adat)

Magyar icce mező tesztjei:

**1** 🡪 (Eredmények: 8.48, 0.5)

**2** 🡪 (Eredmények: 16.96, 1)

**b 🡪** (Hibás adat!)

**üres mező 🡪** (Hibás adat!)

Pint mező tesztjei:

**1🡪** (Eredmények: 16.96, 2)

**2 🡪** (Eredmények: 33.92, 4)

**b 🡪** (Hibás adat!)

**üres mező 🡪** (Hibás adat)

**(Python esetén az értékek felvihetőek egy fájlba és lehet őket abból beolvasn!)**

# Minta

